Publication: Magyar Közlöny
Issue: MK-2011-82 (Year: 2011, Number: 82)
Era: contemporary
Section: 1. melléklet a 2011. évi XCVII. törvényhez
Paragraph Index: 753

(2) A Felek megtesznek minden erőfeszítést annak érdekében, hogy kialakítsák a szolgáltatásokra vonatkozó támogatásokra alkalmazható szabályokat, figyelemmel a többoldalú szinten elért fejleményekre, valamint annak érdekében, hogy bármelyik Fél kérése esetén információt cseréljenek. A Felek megállapodnak abban, hogy az e megállapodás hatályba lépését követő három éven belül megtartják a szolgáltatásokra vonatkozó támogatásokkal foglalkozó első eszmecserét. EU/KR/hu 227 TIZENKETTEDIK FEJEZET ÁTLÁTHATÓSÁG 12.1. CIKK Fogalommeghatározások E fejezet alkalmazásában: általánosan alkalmazandó intézkedés: bármely általános vagy absztrakt cselekmény, értelmezés vagy más követelmény, ideértve a nem kötelező intézkedéseket is. Nem foglalja magában az adott személyre vonatkozó végzést; és érdekelt személy: bármely olyan természetes vagy jogi személy, akinek/amelynek általánosan alkalmazandó intézkedés alapján a 12.2. cikk értelmében jogai vagy kötelezettségei lehetnek. EU/KR/hu 228 12.2. CIKK Célkitűzés és hatály Felismerve azt, hogy a Felek szabályozási környezete hatással lehet a közöttük folyó kereskedelemre, a Felek arra törekednek, hogy hatékony és kiszámítható szabályozási környezetet teremtsenek a területükön működő gazdasági szereplők – különösen a kisebbek – számára. A Felek, ismételten megerősítve a WTO-megállapodás szerinti vonatkozó kötelezettségvállalásaikat, pontosításokat és továbbfejlesztett megállapodásokat fogadnak el az átláthatóság, a konzultáció és az általánosan alkalmazandó intézkedések jobb igazgatása érdekében, amennyiben ezek hatással lehetnek az e megállapodás hatálya alá tartozó bármely kérdésre. 12.3. CIKK Közzététel

Source: https://magyarkozlony.hu/hivatalos-lapok/774dc22d4eb4e3ea3f9f6336886e0d96a3849efb/dokumentumok/da47dc5cee187a1a3bf4979a039acbce11c68076/letoltes